สวัสดีค่ะ ขอแจ้งซอยบางนาตราด 42 ตอนนี้ประสบปัญหาน้ำท่วมขังทุกครั้งที่ฝนตก เนื่องจากเจ้าของที่คนใหม่ที่เพิ่งมาซื้อที่ในซอยทำการถมที่ และถมทางระบายน้ำ แล้วปลูกต้นกล้วย อีกทั้งยังสร้างบ้านพักคนงานขวางทางน้ำไหล (ซึ่งตอนนี้ก็ไม่มีคนงานอยู่กลายเป็นบ้านร้าง) ทำให้ซอยบางนาตราด42 ประสบปัญหาน้ำท่วมขังเป็นประจำ น้ำสูงในระดับที่รถเก๋งเข้าออกไม่ได้ เดือดร้อนผู้ที่อยู่อาศัยในซอย ทรัพย์สินเสียหาย อีกทั้งซอยนี้มีคนชราที่อยู่อาศัยหลายบ้าน ส่วนมากอาศัยอยู่ชั้นล่างของบ้านที่น้ำเข้ามาทำให้ยิ่งเป็นอุปสรรคในการดำเนินชีวิตอีกเท่าตัว ทั้งนี้ผู้อยู่อาศัยในซอยนี้อาศัยอยู่มาเป็นเวลา 39 ปี ตั้งแต่ปี 2526 โดยไม่เคยมีปัญหานี้มาก่อนเลย จนกระทั่งผู้มาซื้อที่ถมทางระบายน้ำ ทางหมู่บ้านได้แจ้งร้องต่อ สำนักงานเขตบางนา สำนักงานเขตมีหนังสือ ถึงเจ้าของที่คนดังกล่าว แต่เจ้าของที่ก็เพิกเฉย  จึงวอนขอทีมงานกทม. ช่วยเหลือหาทางแก้ไขความทุกข์ร้อน จักขอบคุณยิ่ง